b'\n_START_ARTICLE_\nVasilij Petrovi\xc4\x8d Antonov\n_START_SECTION_\n\xc5\xbdivljenjepis\n_START_PARAGRAPH_\nPo smrti star\xc5\xa1ev leta 1927 je bil poslan v siroti\xc5\xa1nico. Med letoma 1933 in 1937 je delal na dr\xc5\xbeavni kmetiji, sprva kot pastir, potem pa kot kova\xc4\x8d._NEWLINE_Leta 1938 je bil vpoklican v Rde\xc4\x8do armado in naslednje leto sodeloval v zimski vojni._NEWLINE_Med drugo svetovno vojno je sprva sodeloval v bojih na Daljnem vzhodu, nato pa je bil prestavljen v 271. strelski polk 181. strelske divizije. Zaradi izkazanega poguma med bitko pri Kursku je prejel naziv heroja Sovjetske zveze. Leta 1944 je bil povi\xc5\xa1an v podporo\xc4\x8dnika in postal poveljnik mitralje\xc5\xa1kega voda._NEWLINE_Po vojni je bil razporejen v rezervno sestavo, nakar se je zaposlil kot poklicni voznik.'